== Kongehistorikeren ==
[[Fil:Udkast til Fierde Friderichs Historie.jpg|thumb|Titelbladet til Niels Ditlev Riegels ''Udkast til Fierde Friderichs Historie - Første Deel'' fra 1795. Historikeren [[Laurids Engelstoft]]s signatur i øverste højre hjørne og hans egenhændige noter på forsatsbladet. Laurids Engelstoft havde ellers ikke meget til overs for Riegels, i sin dagbog kalder han Riegels for "den gemene Karl"<ref>F. Schiern (red.), ''Engelstoftiana'', Historisk Tidsskrift 5. række, 2, s. 362.</ref>. Men Riegels historiske værker var uomgængelige for 1800-tallets historikere når de skulle beskæftige sig med Christian 5. eller Frederik 4.]]
{{citat|Hvo nægter, at for Enevælden fordrer en saa høi Grad af Viisdom og mandig Retfærdighed, for retteligen og menneskekierligen at bruges og gavne, at Mennesket synes at være skabt for svagt til at bære den?|N.D. Riegels - ''Forsøg til Femte Christians Historie'', 1792.}}
Efter endnu et mislykket projekt tog strømmen af skrifter fra Riegels' hånd en smule af. Men han kunne stadig ikke forholde sig passiv, han besluttede at fortsætte sig historiske forfatterskab i stedet med en række kongeskildringer. Det var dog en svær situation at skulle være kildekritisk historiker på en gård på Falster uden direkte adgang til kilder. De officielle arkiver var lukkede for Riegels på grund af hans tidligere fejder. Han ansøgte om at få tilsendt arkivmateriale, men det meste kom ikke, og det han fik blev hurtigt tilbagekaldt. Det blev alligevel til tre store værker om de første enevoldskonger, ''[[Forsøg til Femte Christians Historie]]'' ([[1792]]), ''Skilderie af Siette Christian'' ([[1798]]) og det ikke færdiggjorte ''Udkast til Fierde Friderichs Historie efter Høyer'' ([[1795]]-[[1800]]).
Litteratur Politik Historie Journalistik